**Všeobecne záväzné nariadenie obce Klenová č. 2/2015**

**o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Klenová**

Obecné zastupiteľstvo v Klenovej v súlade s ustanoveniami zákona 369/1990 Zb. o Obecnom zriadení, v znení neskorších predpisov,

**vydáva**

toto Všeobecne záväzné nariadenie o určení pravidiel času predaja v obchode a času prevádzky služieb a o usmerňovaní obchodnej a podnikateľskej činnosti na území Obce Klenová

**Článok č.1**

**Úvodné ustanovenia**

Toto všeobecne záväzné nariadenie  
1) usmerňuje podnikateľskú činnosť na území obce,  
2) určuje v súlade s platnou právnou úpravou pravidlá času predaja v obchode a času prevádzky služieb pri podnikateľskej činnosti právnických osôb a fyzických osôb oprávnených na podnikanie, (ďalej len "podnikatelia").

**Článok č.2**

**Všeobecné ustanovenia**

1) Toto všeobecne záväzné nariadenie sa dotýka podnikateľov, ktorí získali oprávnenie podnikať na základe zákona č. 455/1991 Zb. o živnostenskom podnikaní a zákona č. 513/1991 Zb. - Obchodného zákonníka v znení neskorších predpisov.

2) Podnikanie osôb, ktorých podnikateľská činnosť nie je v zmysle § 3 novely zákona č. 455/1991 Zb. živnosťou, sa riadi osobitnými predpismi ustanovenými zákonom.

**Článok č.3**

**Základné ustanovenia**

1) Obec Klenová pri usmerňovaní ekonomickej činnosti vobci vrámci svojej samosprávnej pôsobnosti dbá najmä na zachovanie zdravých podmienok a zdravého spôsobu života obyvateľov obce a na dodržiavanie verejného poriadku v obci, za predpokladu, že svojím konaním neobmedzí ústavné ani zákonné práva upravujúce slobodný výkon podnikania.

2) Každý predávajúci a poskytovateľ služieb je povinný prevádzkareň zvonku viditeľne označiť svojim obchodným menom tak, ako ho má zapísané v Obchodnom registri alebo inom príslušnom registri.  
Každý predávajúci, poskytovateľ služieb je povinný nahlásiť otvorenie respektíve zriadenie prevádzky na území Obce Klenová písomne na Obecnom úrade v Klenovej minimálne 30 dní pred jej otvorením a k oznámeniu priloží:

1. oprávnenie na podnikateľskú činnosť, platný živnostenský list, prípadne výpis z obchodného registra, alebo iné právne platné doklady osvedčujúce právoplatnosť začatia podnikateľskej činnosti v zmysle iných právnych predpisov;
2. list vlastníctva, alebo nájomnú zmluvu s vlastníkom objektu príp. pozemku, s uvedením predmetu podnikateľskej činnosti. Ak sú spolumajitelia ďalšie osoby, priloží overený súhlas spolumajiteľov k podnikateľskej činnosti s uvedením predmetu podnikania. Ak vlastník objektu neuzatvára nájomnú zmluvu ( napr. rodinní príslušníci), priloží overené čestné prehlásenie vlastníka objektu príp. pozemku so súhlasom na podnikateľskú činnosť. Ak je žiadateľ podnájomníkom a nájomná zmluva neobsahuje súhlas prenajímateľa k podnájmu tretím osobám, priloží overený písomný súhlas prenajímateľa k podnájmu.
3. oznámenie o čase predaja alebo čase prevádzky služieb (vzor príloha č. 1)

3) Obec Klenová vydá písomné vyjadrenie k zriadeniu alebo otvoreniu prevádzky do 30 dní odo dňa doručenia oznámenia podľa § 4 ods. 3 písm. d) zákona č. 369/1990 Zb. o obecnom zriadení.

4) Na vhodnom a trvale viditeľnom mieste prevádzkarne musí byť uvedené

a. obchodné meno a sídlo,

b. meno a priezvisko osoby zodpovednej za činnosť prevádzkarne, c. prevádzková doba určená pre spotrebiteľa,  
d. kategória, skupina a trieda pohostinských prevádzkarní a ubytovacích zariadení   
5) Predajný čas v obchodných prevádzkach sa určuje nasledovne:

Pondelok napr.: od 5.30 - 22.00

Utorok od 5.30 - 22.00

Streda od 5.30 - 22.00

Štvrtok od 5.30 - 22.00

Piatok od 5.30 - 22.00

Sobota od 5.30 - 22.00

Nedeľa od 5.30 - 22.00

6) Prevádzkový v prevádzkach poskytujúcich pohostinské a reštauračné služby sa určuje následovne:

Pondelok od 9.00 - 22.00

Utorok od 9.00 - 22.00

Streda od 9,00 - 22.00

Štvrtok od 9.00 22.00

Piatok od 9.00 22.00

Sobota od 9.00 - 22.00

Nedeľa od 12.00 - 22.00

7) Pri prevádzkovaní poštových novinových stánkov sa povoľuje prevádzka od 4.00 hod.

8) Pri dočasnom uzatvorení prevádzky, ktoré bude dlhšie ako 1 deň, je prevádzkovateľ povinný na viditeľnom mieste označiť začiatok aj koniec prerušenia prevádzky, najneskôr 24 hodín pred dočasným uzatvorením prevádzky.

9) V prípade zrušenia prevádzky je podnikateľ povinný písomne oznámiť túto skutočnosť na Obecnom úrade v Klenovej, najneskôr 7 dní, pred ukončením činnosti vprevádzke. V oznámení je podnikateľ povinný uviesť dátum ku ktorému sa prevádzka ruší ako aj adresu, na ktorú sa môžu spotrebitelia obracať v prípade reklamácie tovaru alebo služieb.

**Ambulantný predaj**

Tuto formu predaja upravuje zákon o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Podmienky pre schválenie ambulantného predaja:

Predaj z vozidiel na krátkodobý predaj

Ukladá sa :

1. Vykonávať ambulantný predaj na určených trhových miestach so súhlasom

Obce Klenová, ktorá je povinneá vyhradiť pre pracovníka zariadenia pre osobnú

hygienu vo vzdialenosti do 100 m od stanovišťa

1. dopredu oznámiť miesto a čas predaja orgánu úradnej kontroly ( podľa zákona NR

SR č. 152/1995 Z.z. o potravinách v planom znení )

1. dodržiavať prílohu II kapitolu III a IV Nariadenia Európskeho parlamentu a Rady

/ES/ č. 852/2004 o hygiene potravín, zákon NR SR č. 152/1995 Z.z. o potravinách v platnom znení a Potravinový kódex Slovenskej republiky.

1. Ambulantný predaj mimo priestorov tržníc, trhovísk a trhových miest je zakázaný.

2. Predaj na tržniciach, trhoviskách a trhových miestach sa riadi všeobecne záväzným nariadením.

3. Z mobilných predajní sa môžu predávať svoje výrobky na základe rozhodnutia na vyhradených plochách alebo na inom vhodnom mieste obce. Predávajúci v takejto predajni je povinný udržiavať predajné miesto a jeho okolie v čistote a po skončení predaja ho uviesť do pôvodného stavu.

4. Pri výkone ambulantného predaja musí byť označenie :

* + ku ktorej prevádzkarní patrí
  + jej adresa, príp. adresa vlastníka
  + uvedenie presnej a úplnej adresy, na ktorej môže spotrebiteľ po skončení príležitostného predaja, alebo poskytovania služieb reklamovať prípadnú vadu výrobku alebo služby

**Článok č. 4**

**Osobitné ustanovenia**

1) Čas predaja a prevádzkový čas v prevádzkach poskytujúcich služby uvedený v článku č.3 tohto VZN je stanovený a záväzný pre všetky prevádzky na území Obce Klenová, pričom Obec Klenová vychádza z maximálne pružnej doby, za účelom uspokojenia potrieb obyvateľov obce, ako aj požiadaviek podnikateľov.

2) Zmenu prevádzkových hodín v súlade s týmto VZN je podnikateľ povinný bezodkladne písomne oznámiť na obecnom úrade v Klenovej

3) Starosta Obce Klenovej je oprávnený, zohľadňujúc pri tom miestny verejný záujem a oprávnené požiadavky jednotlivých subjektov , určiť čas odlišne od článku č.3 tohto Všeobecne záväzného nariadenia po odsúhlasení obecným zastupiteľstvom.

4) Výnimky sa povoľujú individuálne na základe písomnej žiadosti (príloha č. 2). K žiadosti je potrebné pripojiť hodnoverné listiny a podklady uvedené v článku č.3 ods. 2 a tiež musia byť zdôvodnené oprávnené požiadavky žiadateľa.

5) Výnimky z tohto Všeobecne záväzného nariadenia budú povolené rozhodnutím v správnom konaní podľa zákona č. 71/1976 Zb. o správnom konaní.

6) Podnikateľ je povinný čo najúčinnejšie chrániť životné prostredie pred škodlivými vplyvmi, ktoré môžu vzniknúť činnosťou v prevádzke. Pokiaľ svojou činnosťou spôsobí škody na životnom prostredí, je povinný tieto škody odstrániť na vlastné náklady.

7) Podnikateľ je povinný prevádzkareň prevádzkovať tak, aby dôsledky z nej nenarúšali čistotu, verejný poriadok a nočný kľud v obci.

8) V prípade závažného porušovania v súvislosti so znečisťovaním verejného priestranstva, rušením nočného kľudu, porušovania verejného poriadku a poškodzovania životného prostredia činnosťou prevádzkarne, môže Obec Klenová upraviť povolený prevádzkový čas alebo čas predaja z vlastného podnetu rozhodnutím, pričom bude postupovať v zmysle zákona č. 71/1967 Zb. o správnom konaní.

**Článok č.5  
Jednorazové predĺženie času predaja a prevádzkového času,**

**jednorazové povolenie spoločenskej či inej akcie.**

1) Verejné kultúrne podujatia pre individuálne neurčených návštevníkov - koncerty, hudobné a tanečné produkcie, tanečné zábavy, diskotéky a iné akcie v oblasti spoločenskej zábavy, sa môžu uskutočniť len na základe rozhodnutia Obce Klenová. Žiadosť o usporiadanie verejného kultúrneho podujatia podáva žiadateľ na Obecný úrad v Klenovej minimálne 7 dní pred konaním akcie. Po preskúmaní žiadosti Obec Klenová vydá rozhodnutie v ktorom určí podmienky za ktorých sa môže verejné kultúrne podujatie uskutočniť, vrátane jednorazového predĺženia prevádzkového času a času predaja.

Žiadateľ je povinný podujatie zabezpečiť tak, aby dôsledky z neho nenarúšali čistotu, verejný poriadok a nočný kľud v obci.

2) Na konanie neverejnej - uzatvorenej spoločenskej akcie, ktorej návštevníci sú individuálne určení, sa nevzťahujú ustanovenia článku3 ods.5) a 6) tohto VZN, prevádzkovateľ a organizátor sú povinní akciu zabezpečiť tak, aby dôsledky z neho nenarúšali čistotu, verejný poriadok a nočný kľud v obci.

**Čl.6**

**§6 Kontrolná činnosť**

1) Kontrolnú činnosť nad dodržiavaním tohto všeobecne záväzného nariadenia na území Obce Klenová, vykonávajú:

1. Starosta Obce Klenová
2. Poslanci OZ Obce Klenová v rozsahu svojich právomocí daných zákonom č. 369/1990 Zb.

o obecnom zriadení v znení noviel (§ 25 ods. 3 písm. d/ a e/)

1. Hlavný kontrolór Obce Klenová
2. Poverení pracovníci Obecného úradu Klenová

2) Podnikatelia podnikajúci na území Obce Klenová sú povinní na vyzvanie kontrolného orgánu preukázať sa platným dokladom o odsúhlasení prevádzky a v prípade prevádzkovania nad rámec tohto Všeobecne záväzného nariadenia i rozhodnutím o povolení prevádzkového času, ako i dokladmi súvisiacimi s prevádzkou a inými, vyplývajúcimi z tohto VZN.

**Čl.7**

**§7 Sankčné opatrenia**

1) Porušenie ustanovení tohto VZN sa môže posudzovať v zmysle zákona č. 372/1990 Zb. o priestupkoch v znení neskorších predpisov ako priestupok proti poriadku v správe alebo ako porušenie Všeobecne záväzného nariadenia v zmysle zákona č. 369/1990 Zb. o obecnom zriadení v znení neskorších predpisov.

2) Starosta Obce môže v správnom konaní uložiť podnikateľovi pokutu do výšky 6 638,- €, ak podnikateľ poruší nariadenie obce podľa § 13 ods.9 zákona č. 369/1990 Zb. o obecnom zriadení v znení neskorších predpisov.

**Čl.8**

**§8 Prechodné a záverečné ustanovenia**

1) Rozhodnutia Obce Klenová a súhlasy Obce Klenová o prevádzkovej dobe vydané pred účinnosťou tohto VZN sa považujú za vydané v súlade s týmto VZN a sú platné po dobu účinnosti vydaného rozhodnutia.

2) Zmeny a doplnky tohto všeobecne záväzného nariadenia schvaľuje Obecné zastupiteľstvo Klenová.

3) Toto všeobecné záväzné nariadenie nadobúda účinnosť dňom schválnia.

5) Na tomto všeobecne záväznom nariadení sa uznieslo Obecné zastupiteľstvo Klenová uznesením

č. 83/2015 dňa 23.10.2015

V Klenovej dňa, 01.10.2015

Vyvesené : 01.10.2015

Zvesené : 19.10.2015

Ing. Slavomil Voloch

Starosta obce

Vec:

NÁVRH

**Oznámenie o čase predaja alebo čase prevádzky služieb**

**Príloha č. 1**

Žiadateľ (meno, priezvisko, firma) ............................................................................................................ Bydlisko (sídlo) ......................................................................................................................................... IČO ...........................................................................................................................................................

Obec Klenová  
Obecný úrad Klenová 126067 72 Klenová

V .......................................... dňa .......................... Oznámenie o čase predaja alebo čase prevádzky služieb

V zmysle zák. č. 369/1990 Zb. o obecnom zriadení v znení neskorších predpisov a v zmysle VZN Obce Klenová č. …….. o schvaľovaní prevádzky a prevádzkového času a o usmerňovaní obchodnej a podnikateľskej činnosti na území Obce Klenová (ďalej len VZN ………..), Vám oznamujem čas predaja/ čas prevádzkovania služieb\* v

prevádzka: ................................................................................................................................................. zameranie: .................................................................................................................................................

adresa prevádzky: ................................................................................................. v Klenovej.

Prevádzkový čas:

Pondelok od …….do…….

Utorok od …….do…….

Streda od …….do…….

Štvrtok od …….do…….

Piatok od …….do…….

Sobota od …….do…….

Nedeľa od …….do…….

Sviatky od …….do…….

Obedňajšia prestávka od …….do…….

\*nehodiace sa preškrtnite

.................................

podpis, pečiatka

K žiadosti je potrebné priložiť:

1. oprávnenie na podnikateľskú činnosť, platný živnostenský list, prípadne výpis z obchodného registra, alebo iné právne platné doklady osvedčujúce právoplatnosť začatia podnikateľskej činnosti v zmysle iných právnych predpisov;
2. list vlastníctva, alebo nájomnú zmluvu s vlastníkom objektu príp. pozemku, s uvedením predmetu podnikateľskej činnosti. Ak sú spolumajitelia ďalšie osoby, priloží overený súhlas spolumajiteľov k podnikateľskej činnosti s uvedením predmetu podnikania. Ak vlastník objektu neuzatvára nájomnú zmluvu ( napr. rodinní príslušníci), priloží overené čestné prehlásenie vlastníka objektu príp. pozemku so súhlasom na podnikateľskú činnosť. Ak je žiadateľ podnájomníkom a nájomná zmluva neobsahuje súhlas prenajímateľa k podnájmu tretím osobám, priloží overený písomný súhlas prenajímateľa k podnájmu.